Etxezarreta jauregia

Etxezarreta jauregia Durangoko (Bizkaia) erdialdean dagoen eraikin zibila da, Ezkurdi eta Pinondo enparantzen artean kokatutakoa. José Joaquín de Etxezarreta jauntxoak eraikiarazi zuen 1760a aldera, estilo barrokoan. Espainiako Gerra Zibilean ospitale militarra izan zen. 1984tik Arte eta Historia Museoa moduan berriztatu zuen Federico Arrutik, Udalak sustatuta.www.hiru.com: Arte eta Historiaren Durangoko Museoa 1986an zabaldu zen, Leopoldo Zugazaren zuzendaritzapean.

2025ean Durangoko Azokak espazio berri bat ireki zuen azoka egunetan egoitza honetan: Atartea izenekoa, arte ederren plaza.

 Durangoko Arte eta Historia Museoa 
Herriko historia erakusten du hiru solairutan, eta bereziki nabarmentzekoak dira Gerra Karlistei buruzko informazioa eta materiala eta Udal Artxibategi Historikoa, XVI. mendetik idatzitako agiri ofizialak jasotzen dituena.

Arte bilduma finkoa ere barne hartzen du bestela, Aurelio Arteta, Jose Luis Zumeta, Amable Arias, Rafael Ruiz Balerdi, Mari Puri Herrero, Agustin Ibarrola eta Andrés Nagel euskal artisten lanekin, besteak bestewww.bizkaia.net: Durangoko Arte eta Historia Museoa.

Azkenik, aldizkako erakusketak ere ikusgai daude.

 Durangoko Krimenaren Historia Zentroa 
Durangoko Krimenaren Historia Zentroa krimenaren historia ikertzeko, dokumentatzeko eta hedatzeko espazio birtuala da, nazioarteko komunitate zientifiko osoari dago zabalduta dagoena. 2004. urtetik Clío & Crímen: Durangoko Krimenaren Historia Zentroko Aldizkaria argitaratzen du.

 Erreferentziak 

 Kanpo estekak 
 Arte eta Historia Museoa/Etxezarreta jauregia, Durangoko Udalaren webgunean.

Kategoria:Bizkaiko museoak
Kategoria:Euskal Herriko historia-museoak
Kategoria:Euskal Herriko arte-museoak
Kategoria:Bizkaiko jauregiak
Kategoria:Durangoko Alde Zaharra
Kategoria:Durangoko eraikinak
Kategoria:Durangoko kultura
Kategoria:XVIII. mendeko arkitektura
Kategoria:Bizkaiko ospitaleak
Kategoria:Ondarea
Kategoria:Durangoko Azoka